अभिनव भारत सोसायटी एक गुप्त संस्था थी जिसकी स्थापना १९०४ में विनायक दामोदर सावरकर और उनके भाई गणेश दामोदर सावरकर ने की थी। [1] आरम्भ में नासिक में इसका आरम्भ एक 'मित्र मेले' के रूप में किया गया था। उस समय विनायक सावरकर पुणे के फर्ग्युसन कॉलेज में अध्ययनरत थे। बाद में अभिनव भारत सोसायटी का प्रसार हुआ और सैकड़ों क्रान्तिकारी तथा राजनैतिक कार्यकर्ता इससे जुड़ गए तथा भारत के विभिन्न भागों में कई शाखाएँ खुल गयीं। बाद में जब सावरकर अध्ययन के लिए लन्दन गए तो वहाँ भी इस संस्था की गतिविधियाँ फैलने लगीं। इस संस्था ने कुछ ब्रितानी अधिकारियों का वध भी किया जिसके बाद सावरकर बन्धुओं पर मुकदमा चलाकर ब्रितानी सरकारा ने उन्हें जेल भेज दिया। सन् १९५२ में सावरकर ने स्वयं इस संस्था को विसर्जित कर दिया था दिया था। उनका कहना था कि स्वतंत्रता प्राप्ति का लक्ष्य पूरा हो गया अब इस संस्था की जरूरत नहीं है।

सन्दर्भ

श्रेणी:भारतीय स्वतंत्रता का क्रांतिकारी आंदोलन
१९०४ में विनायक सावरकर ने किस क्रान्तिकारी संगठन की स्थापना की?
अभिनव भारत सोसायटी